НАРОДНО СЪБРАНИЕ
Вх. №: 49-402-02-1
Дата: 25.01.2024 г. / 09:50 ч.

Република българия
МИНИСТЕРСКИ СЪВЕТ

 
ДО
ПРЕДСЕДАТЕЛЯ НА 
НАРОДНОТО СЪБРАНИЕ
г-н РОСЕН ЖЕЛЯЗКОВ

УВАЖАЕМИ ГОСПОДИН ПРЕДСЕДАТЕЛ,

На основание чл. 85, ал. 1, т. 6 и 8 от Конституцията на Република България изпращам Ви одобрения с Решение  39 на Министерския съвет от 2024 г. проект на Закон за ратифициране на конвенция № 155 на международната организация на труда относно безопасността и здравето при работа, приета на 67-ата сесия на международната конференция на труда на 22 юни 1981 г. в гр. женева, швейцария.
Приложение: съгласно текста

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    39

от      23      януари      2024 година

ЗА предложение до народното събрание за ратифициране на конвенция № 155 на международната организация на труда относно безопасността и здравето при работа, приета на 67-ата сесия на международната конференция на труда на 22 юни 1981 г. в гр. женева, швейцария

На основание чл. 15, ал. 1 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в 
гр. Женева, Швейцария.
2. Предлага на Народното събрание на основание чл. 85, ал. 1, т. 6 и 8 от Конституцията на Република България да ратифицира със закон конвенцията по т. 1.
3. Министърът на труда и социалната политика да представи законопроекта по т. 2 в Народното събрание.
4. След влизането в сила на закона по т. 2 министърът на външните работи да депозира ратификационния документ на конвенцията пред генералния директор на Международното бюро по труда.

МИНИСТЪР-ПРЕДСЕДАТЕЛ: /п/ Николай Денков

ГЛАВЕН СЕКРЕТАР НА
МИНИСТЕРСКИЯ СЪВЕТ:  /п/ Ваня Стойнева

Вярно,
И.Д. ДИРЕКТОР НА ДИРЕКЦИЯ
“ПРАВИТЕЛСТВЕНА КАНЦЕЛАРИЯ”:
 /Жана Кадънкова/
Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

                                      З  А  К  О  Н

за ратифициране на конвенция № 155 на международната организация на труда относно безопасността и здравето при работа, приета на 67-ата сесия на международната конференция на труда на 22 юни 1981 г. в гр. женева, швейцария

Член единствен. Ратифицира Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария.

Законът е приет от 49-ото Народно събрание на ………………... 2024 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Росен Желязков

М  О  Т  И  В  И

към проекта на Закон за ратифициране на конвенция № 155 на международната организация на труда относно безопасността и здравето при работа, приета на 67-ата сесия на международната конференция на труда на 22 юни 1981 г. в гр. женева, швейцария

Причини, които налагат приемането на законопроекта:
На 10 юни 2022 г. 110-ата сесия на Международната конференция на труда (МКТ) прие резолюция за включването на изискване за осигуряване на здравословна и безопасна работна среда сред основните принципи и права в областта на труда посредством изменение на Параграф 2 от Декларацията на Международната организация на труда (МОТ) за основните принципи и права в областта на труда от 1998 г. Правото на безопасна и здравословна работна среда се нарежда сред основните принципи и права в областта на труда наред със свободата на сдружаване и ефективното признаване на правото на колективно договаряне, премахването на всички форми на принудителен или задължителен труд, ефективното премахване на детския труд и премахването на дискриминацията по отношение на заетостта и по професионален признак. Всички държави - членки на МОТ, се ангажират да зачитат и насърчават основните принципи и права в областта на труда независимо дали са ратифицирали съответните конвенции, или не.
Резолюцията определя като фундаментални конвенции Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария, и Конвенция № 187 на Международната организация на труда относно Рамката за насърчаване на безопасността и здравето при работа, приета на 95-ата сесия на Международната конференция на труда на 15 юни 2006 г. в гр. Женева, Швейцария.

Основната цел на Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 
22 юни 1981 г. в гр. Женева, Швейцария, е насърчаване на безопасността и здравето при работа, като за нейното постигане следва да се полагат усилия от държавата, синдикатите и работодателите. Конвенцията изисква предприемането на адаптирани към националните условия мерки, насочени към осигуряване на здравословни и безопасни условия на труд, с цел устойчивото и равномерно намаляване на трудовите злополуки и професионалните болести и гарантиране на непрекъснато подобряване на здравето на работещите.
Здравословните и безопасни условия на труд са предпоставка за здрава и продуктивна работна сила. Те са и важен аспект както за устойчивостта и за конкурентоспособността на икономиката, така и за подобряване на качеството и сигурността на труда.
Според чл. 48, ал. 5 от Конституцията на Република България е признато правото на здравословни и безопасни условия на труд на работниците и служителите. Законите регламентират основните правила по отношение на националната система за безопасност и здраве, осигуряваща реализацията на Националната политика в тази област. Република България като държава – членка на Европейския съюз, е със законодателство по безопасност и здраве при работа, изцяло хармонизирано с правото на Европейския съюз. До момента са транспонирани всички европейски Директиви в тази област, които са в сила за държавите членки. 
В националното законодателство са въведени основните принципи за превенция на професионалните рискове; информиране, консултиране и балансираното участие на представителите на работещите и на работодателите на различните нива от социалния диалог; обучение на работещите и техните представители и др. Координацията, взаимоотношенията и партньорствата между различните институции и организации, ангажирани с дейността по безопасност и здраве при работа са определени в Кодекса на труда, Кодекса за социално осигуряване, Закона за здравословни и безопасни условия на труд и Закона за инспектиране на труда.
До момента България е ратифицирала осем от всички десет конвенции на МОТ, които определят основните принципи и права в областта на труда. С оглед на запазване на добрия имидж на страната ни в международен план е важно държавата да ратифицира всички конвенции, които определят основните принципи и права в областта на труда, включително правото на безопасна и здравословна работна среда. По този начин държавата ще се докаже като надежден партньор на международните организации, в които членува, като ще се присъедини към 80-те държави, които към момента са ратифицирали Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария. Ратификацията е допълнителна гаранция, че националното законодателство ще определя правото на здравословни и безопасни условия на труд на работниците и служителите в съответствие с основните международни стандарти в тази област.
Основните цели на ратификацията на Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария, са:
- подобряване на здравословните и безопасни условия на труд, което да спомогне за подобряване на качеството и сигурността на труда и повишаване на конкурентоспособността на предприятията;
- подобряване на сътрудничеството между Република България и МОТ;
- повишаване на имиджа на държавата на международно ниво като държава, спазваща основните стандарти на МОТ;
- утвърждаване на международните стандарти, които следва да се прилагат при развитието на националното право и практика, свързани с безопасността и здравето при работа.
Въз основа на изложеното Министерският съвет предлага на Народното събрание на основание чл. 85, ал. 1, т. 6 и 8 от Конституцията на Република България да ратифицира със закон Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария.

МИНИСТЪР-ПРЕДСЕДАТЕЛ: